  Майя Бывальцева 1-тӥ шуркынмонысен Ижкарын мер тарнспортын ветлон дун 25 манетозь йылоз. 20-тӥ коньывуонэ сыӵе пумкылъян Удмуртиысь лэсьтӥськонъя, жилищно-коммунальной возёсъя но дыкужымъя министерстволэн тарифъёсты радъянъя ӧриезлэн кенешоназ кутӥзы, ивортэ удысэтлэн пресс-службаез. Транспорт яке банк картаен тыриськыку транспортын мынон 23 манет усёз. Со сяна, «МИР» картаен тыриськыса, ар пумозь 19 манетэн ветлыны луоз. Толэзьлы проездной билетъёслэн дунъёссы озьы ик 25 процентлы будозы Сыӵе пумкылъян кутэмлэсь азьвыл ми транспорт компаниослэсь дунъёсты будэтыны валэктонъёсын вань ужкагазъёссэс эскерим. Бен, со мерлык азьын кылкутоно пумкылъян, но сое кутытэк ми ми туннэ ӧм быгатэ. <…> «ИжГЭТ» но «ИПОПАТ» предприятиослэн 2019-тӥ ар понна ыштонъёссы 77 миллион 500 сюрс манет луизы. Ми ум быгатӥське лэзьыны, соослэн коньдонъя югдурзы эшшо секытгес мед луозы шуыса. Нырысь ик, со калыкез нуон-ваёнлэн кышкыттэмлыкез но ӟечлыкез вылын шӧдӥськоз Дмитрий Сурнин, Удмуртиысь лэсьтӥськонъя, жилищно-коммунальной возёсъя но дыкужымъя министрОзьы ик со пусйиз, Ижкарын мер транспортлэн ужамез Приволжск федерал округъя одӥгез устоез луэ. Нош мукет улосвылъёсын дунъёсты ар кутсконысен будэтӥзы ни. Кылсярысь, Кировын 26 манетозь (картаен – 23 манет), Пермь шаерын – 26 но 24 манет, Башкортостанын – 25 манет, Казаньын – 30 но 27 манет, Самараын – 32 но 29 манет. Тодэ вайытом, Ижкарын автобусэн, трамваен но троллейбусэн ветлон понна дунъёсты 2015-тӥ арысен ӧз вошъялэ.  Тегъёс: Мерлык Ижкар Транспорт Трамвай Троллейбус дунъёснотарифъёс Удмуртия автобусъёс  